જામનગર અને ધ્રોલના બે શખ્સો સામે સોશ્યલ મીડીયામાં ઓનલાઇન કોલીંગ કરી પાસના મુખ્ય કન્વીનર હાર્દિક પટેલ અને તેના સમર્થકો ઉપરાંત પાસના કન્વીનર તેમજ પાસ ટીમને અપશબ્દો ઉચ્ચારી પાટીદાર સમાજ વચ્ચે મતભેદ ઉભા થાય તેવી ટીપ્પણીઓ કરી લાગણી દુભાય તેવુ કૃત્ય કર્યાની પોલીસ ફરીયાદ નોંધાવાતા ચકચાર જાગી છે. બંને શખ્સોએ ફેસબુક પર લગભગ બે કલાક સુધી ઓનલાઇન વિડીયો કોલીંગ દરમ્યાન પાટીદાર સમાજ વિશે અભદ્ર ભાષામાં વાણી વિલાસ કર્યો હોવાનુ જાહેર થયુ છે. પોલીસે આઇટી એકટ હેઠળ ગુન્હો નોંધી વિડીયો રેકોર્ડીગ કબજે કરી બંને શખ્સની ધરપકડ કરી છે.